**EKONOMSKA I TURISTIČKA ŠKOLA DARUVAR**

GUNDULIĆEVA 14, 43500 DARUVAR

KLASA: 600-05/24-01/01

URBROJ: 2103-88-01-24-01

Daruvar, 29.05.2024.

Na temelju članaka 126. i 127. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23), članaka 39., 40. i 41. Zakona o ustanovama (Narodne novine broj 76/93, 29/97, 47/99, 35/08, 127/19, 151/22.) i članka 96. Statuta Ekonomske i turističke škole Daruvar, Školski odbor Ekonomske i turističke škole Daruvar na sjednici od 23. svibnja 2024. godine, raspisuje

**NATJEČAJ**

**za imenovanje ravnatelja/ice škole**

Ravnatelj/ica školske ustanove mora ispunjavati sljedeće nužne uvjete:

1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti

a) sveučilišni diplomski studij

b) integrirani preddiplomski i diplomski sveučilišni studij ili

c) specijalistički diplomski stručni studij

d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi

2. uvjete propisane člankom 106. Zakona o odgoju i obrazovanju u osnovnoj i srednjoj školi

3. najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Dodatne kompetencije kandidata koji se prijavljuju na natječaj za imenovanje ravnatelja/ice škole, a koje će se vrednovati u natječajnom postupku su: poznavanje stranog jezika, osnovne digitalne vještine, iskustvo rada na projektima.

Ravnatelj/ica škole mora ispunjavati i uvjete propisane člankom 39. stavkom 2. Zakona o ustanovama.

Ravnatelj/ica se imenuje na pet godina.

Uz pisanu, vlastoručno potpisanu prijavu na natječaj, kandidati su obvezni priložiti u izvorniku ili ovjerenom presliku sljedeću dokumentaciju:

1. životopis

2. domovnicu, odnosno dokaz o državljanstvu

3. diplomu, odnosno dokaz o odgovarajućoj vrsti i razini stručne spreme,

4. dokaz o položenom stručnom ispitu za kandidate koji imaju obvezu polaganja, odnosno dokaz da nisu obvezni polagati stručni ispit na temelju članka 157. stavaka 1. i 2. Zakona o odgoju i obrazovanju u osnovnoj i srednjoj školi

5. dokaz o stečenim pedagoškim kompetencijama (za kandidate koji su ih bili dužni steći)

6. dokaz o radnom iskustvu (potvrda ili elektronički zapis HZMO-a i potvrda školske ustanove o vrsti i trajanju poslova)

7. program rada za mandatno razdoblje

8. uvjerenje da se protiv osobe ne vodi kazneni postupak (dokaz da ne postoje zakonske zapreke za zasnivanje radnog odnosa u školskoj ustanovi u smislu članka 106. Zakona o odgoju i obrazovanju u osnovnoj i srednjoj školi), ne starije od dana objave natječaja

Dokazi o ispunjavanju dodatnih kompetencija, ako ih kandidati imaju, dostavljaju se u izvorniku ili ovjerenom presliku, a dokazuju se:

- poznavanje stranog jezika dokazuje se preslikom indeksa o završenom kolegiju stranog jezika, diplomom o završenom studiju stranog jezika, uvjerenjem odnosno potvrdom ili drugom ispravom o završetku studija stranog jezika, ispravom škole stranih jezika odnosno druge ovlaštene ustanove ili pravne osobe za edukaciju stranog jezika o završenom stranom jeziku te razini odnosno stupnju

- osnovne digitalne vještine dokazuju se potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti

- iskustvo rada na projektima dokazuje se potvrdom, uvjerenjem ili drugom ispravom o radu na projektu

Osobe koje se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19, 84/21), članku 48. Zakona o civilnim stradalnicima iz Domovinskog rata (NN 84/21), članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 39/18, 32/20), dužne su u prijavi na natječaj pozvati se na to pravo i dostaviti svu potrebnu dokumentaciju i dokaze prema posebnom zakonu, a ostvaruju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19, 84/21), uz prijavu na natječaj dužne su u prijavi pozvati se na to pravo i uz prijavu priložiti dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19.), a imaju prednost u odnosu na ostale kandidate samo pod jednakim uvjetima.

Poveznica na internetsku stranicu Ministarstva hrvatskih branitelja: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>.

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (NN 84/21), uz prijavu na natječaj dužne su u prijavi na natječaj pozvati se na to pravo i uz prijavu priložiti svu potrebnu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>.

Osobe koje se pozivaju na pravo prednosti sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) dužne su u prijavi pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu. Sukladno članku 9. stavku 2. Zakona o profesionalnoj rehabilitaciji i zapošljavanju osoba s invaliditetom, dokaz o invaliditetu se smatra javna isprava o invaliditetu na temelju kojih se osoba može upisati u očevidnik zaposlenih osoba s invaliditetom iz članka 13. Zakona o profesionalnoj rehabilitaciji i zapošljavanju osoba s invaliditetom.

Prijavom na natječaj kandidati su suglasni da Ekonomska i turistička škola Daruvar kao voditelj obrade osobnih podataka može prikupljati, koristiti se i dalje obrađivati osobne podatke u svrhu provedbe natječajnog postupka sukladno pozitivnim zakonskim propisima o zaštiti osobnih podataka.

Sukladno Zakonu o ravnopravnosti spolova (Narodne novine broj: 82/08, 69/17) na natječaj se mogu ravnopravno prijaviti osobe obaju spolova, a izrazi u muškom rodu koji se koriste u ovom natječaju uporabljeni su neutralno i odnose se na muške i ženske osobe.

Rok za podnošenje prijava je 8 dana od objave natječaja u Narodnim novinama, oglasnoj ploči i mrežnoj stranici Škole.

Kandidatom prijavljenim na natječaj smatra se osoba koja u roku dostavi prijavu sa svim potrebnim prilozima te ispunjava formalne uvjete natječaja.

Nepotpune prijave, odnosno prijave koje ne sadrže sve tražene dokumente ili nemaju dokumente u traženom izvorniku ili preslikama ovjerenim kod javnog bilježnika kao i prijave koje pristignu izvan roka, neće se razmatrati te se osobe koje podnesu takve prijave ne smatraju kandidatima prijavljenim na natječaj.

Prijave na natječaj s potrebnom dokumentacijom dostavljaju se u zatvorenoj omotnici na adresu Škole: Ekonomska i turistička škola Daruvar, Gundulićeva 14, 43500 Daruvar, s naznakom: »Natječaj za ravnatelja/icu – ne otvarati«.

O rezultatima natječaja kandidati će biti obaviješteni u roku od 45 dana od isteka roka za podnošenje prijava.

Ekonomska i turistička škola Daruvar.

Predsjednik Školskog odbora

Ivan Bralo, dipl.teolog